इस कच्ची सड़क की कहीं नहीं सुनवाई
गांवभिरड़ाना में भूथनकलां गांव को जाने वाली गांव की फिरनी की सड़क लंबे अर्से से कच्ची पड़ी है। इतना ही नहीं वहां पर पानी जमा होने से दलदल की स्थिति बनी हुई है। इस बारे में गांव के सरपंच से लेकर डीडीपीओ तक को शिकायत कर सड़क की सुध लेने की मांग की जा चुकी है, लेकिन कोई ध्यान नहीं दे रहा। इस सड़क पर रहने वाले लोगों को यहां से गुजरने में काफी परेशानी होती है।
गांववासी कान्हा राम, रोहताश, मदन लाल, गिरधारी लाल, बहादुर फौजी, सतपाल रायका, प्रवीन रायका, सुभाष चंद, मोहन लाल आदि ने बताया कि गांव में भूथनकलां को जाने वाली सड़क है जोकि लंबे समय से कच्ची पड़ी है। रेबारी धर्मशाला के रास्ते गुजरने वाली यह सड़क वार्ड नंबर एक के तहत आती है। सड़क कच्ची है, जिससे पानी जमा होने पर यहां दलदल की स्थिति बन जाती है।
इस सड़क को बनाने की मांग को लेकर सरपंच से लेकर पंचायत विभाग के आला अधिकारियों को ज्ञापन सौंपा जा चुका है, लेकिन कोई सुनवाई नहीं कर रहा है। लोगों ने चेतावनी दी है कि यदि जल्द ही सड़क का निर्माण नहीं किया गया तो कोई बड़ा कदम उठाना पड़ेगा।
फतेहाबाद। गांव भिरड़ाना के भूथनकलां रोड की हालत का द्श्य।
hin_Deva hin_Deva hin_Deva hin_Deva hin_Deva